2.2.2010 Den Europæiske Unions Tidende L 29/5 DIREKTIVER KOMMISSIONENS DIREKTIV 2010/3/EU af 1. februar 2010 om ændring af Rådets direktiv 76/768/EØF om kosmetiske midler med henblik på tilpasning af bilag III og VI til den tekniske udvikling EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler (?), særlig artikel 8, stk. 2, efter høring af Den Videnskabelige Komité for Forbrugersik- kerhed, og ud fra følgende betragtninger: (1) Den Videnskabelige Komité for Forbrugsvarer (i det følgende benævnt »VKF«), som er blevet afløst af Den Videnskabelige Komité for Forbrugersikkerhed, jf. Kommissionens afgørelse 2008/721/EF (?), konkluderede i sin udtalelse af 15. april 2008, at Ethyl Lauroyl Arginate HCI er sikkert for forbrugerne ved anvendelse op til den højest tilladte koncentration på 0,8 % i sæbe, skælsham- pooer og ikke-spraydeodoranter. Ethyl Lauroyl Arginate HCI bør derfor optages i bilag III til direktiv 76/768/EØF. (2) — VKF konkluderede i den samme udtalelse, at Ethyl Lauroyl Arginate HCI er sikkert for forbrugerne ved anvendelse op til den højest tilladte koncentration på 0,4 % som konserveringsmiddel i kosmetiske midler. Komitéen mente dog ikke, at Ethyl Lauroyl Arginate HC] bør anvendes i læbemidler, mundplejemidler og sprayprodukter på grund af eventuel slimhinde- og luft- vejsirritation. Ethyl Lauroyl Arginate HCI bør derfor optages i bilag VI til direktiv 76/768/EØF sammen med nævnte begrænsninger. (3) — Direktiv 76/768/EØF bør derfor ændres i overensstem- melse hermed. () EFT L 262 af 27.9.1976, s. 169. (?) EUT L 241 af 10.9.2008, s. 21. (4) — Foranstaltningerne i dette direktiv er i overensstemmelse med udtalelse fra Det Stående Udvalg for Kosmetiske Produkter — VEDTAGET DETTE DIREKTIV: Artikel 1 Bilag III og VI til direktiv 76/768/EØF ændres i overensstem- melse med bilaget til dette direktiv. Artikel 2 1. Medlemsstaterne vedtager og offentliggør senest den 1. september 2010 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser. De anvender disse bestemmelser fra den 1. marts 2011. Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fast- sættes af medlemsstaterne. 2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv. Artikel 3 Dette direktiv træder i kraft på tyvendedagen efter offentliggø- relsen i Den Europæiske Unions Tidende.